1.

Articolul 4 se modifică după cum urmează: (-a) la alineatul (1), litera (c) se înlocuiește cu următorul text: „(c) numărul de solicitări de protecție internațională care au fost retrase în cursul perioadei de referință, defalcate pe tipuri de retragere;”; [AM 26] (a) la alineatul (1), se introduce următoarele litere: „(d) numărul de persoane care au solicitat protecție internațională sau au fost incluse într-o astfel de solicitare ca membru al familiei în cursul perioadei de referință și care solicită protecție internațională pentru prima dată; (da) persoanele care au solicitat protecție internațională sau au fost incluse într-o astfel de solicitare ca membru al familiei și ale căror solicitări au fost prelucrate în conformitate cu procedura accelerată menționată la articolul 31 alineatul (8) din Directiva 2013/32/UE a Parlamentului European și a Consiliului (12) ; [AM 27] (db) numărul de persoane care au solicitat protecție internațională sau care au fost incluse într-o astfel de solicitare ca membru al familiei și ale căror solicitări au fost prelucrate în conformitate cu procedurile la frontieră menționate la articolul 43 din Directiva 2013/32/UE în cursul perioadei de referință; [AM 28] (dc) persoanele care au solicitat protecție internațională sau au fost incluse într-o astfel de solicitare ca membru al familiei și care sunt exceptate de la aplicarea procedurii accelerate sau a procedurii la frontieră în conformitate cu articolul 24 alineatul (3) și cu articolul 25 alineatul (6) din Directiva 2013/32/UE; [AM 29] (dd) numărul de persoane care au solicitat protecție internațională fără să fi fost înregistrate în Eurodac, astfel cum se menționează la articolul 14 din Regulamentul (UE) nr. 603/2013 al Parlamentului European și al Consiliului (13) ; [AM 30] (de) numărul de persoane care au solicitat protecție internațională sau au fost incluse într-o astfel de solicitare ca membru al familiei în cursul perioadei de referință și care pot prezenta documente justificative ce pot ajuta la stabilirea identității; [AM 31] (df) numărul de persoane care au solicitat ulterior protecție internațională, menționată la articolul 40 din Directiva 2013/32/UE, sau care au fost incluse într-o astfel de solicitare ca membru al familiei în cursul perioadei de referință; [AM 32] dg) numărul de persoane care au solicitat protecție internațională sau au fost incluse într-o astfel de solicitare ca membru al familiei în cursul perioadei de referință și care, la sfârșitul perioadei de referință, erau în detenție în conformitate cu Directiva 2013/33/UE a Parlamentului European și a Consiliului (14) *, la sfârșitul perioadei de referință, defalcate după luna în care aceste persoane au fost plasate în detenție și motivele detenției; [AM 33] (dh) numărul de persoane care au solicitat protecție internațională sau care au fost incluse într-o astfel de solicitare ca membru al familiei și care au făcut obiectul unei decizii sau al unui act administrativ sau judiciar ce impune plasarea lor în detenție, în conformitate cu Directiva 2013/33/UE, în cursul perioadei de referință; [AM 34] (di) numărul de persoane care au solicitat protecție internațională sau au fost incluse într-o astfel de solicitare ca membru al familiei și care, în cursul perioadei de referință, au făcut obiectul unei decizii administrative sau judiciare sau al unui act care impune o alternativă la detenție, în conformitate cu Directiva 2013/33/UE, defalcate pe tipul de alternativă: (i) raportare; (ii) depunerea unei garanții financiare (iii) obligația de a rămâne într-un loc stabilit; (iv) alte tipuri alternative la detenție; [AM 35] (dj) numărul de persoane care au solicitat protecție internațională sau au fost incluse într-o astfel de solicitare ca membru al familiei în timpul perioadei de referință și care, la finalul perioadei de referință, au făcut obiectul unei decizii administrative sau judiciare sau al unui act care impune o alternativă la detenție, în conformitate cu Directiva 2013/33/UE la sfârșitul perioadei de referință, defalcate după luna în care s-a emis actul administrativ sau juridic care a impus o alternativă la detenție pentru aceste persoane, și defalcat în continuare pe tipul de alternativă; (i) raportare; (ii) depunerea unei garanții financiare; (iii) obligația de a rămâne într-un loc stabilit; (iv) alte tipuri alternative la detenție; [AM 36] (dk) numărul de persoane care au solicitat protecție internațională și care au fost supuse unei proceduri de determinare a vârstei în cursul perioadei de referință; [AM 37] (dl) deciziile legate de procedurile de determinare a vârstei solicitanților, defalcate după cum urmează: (i) pe baza procedurii se stabilește că solicitantul este minor; (ii) pe baza procedurii se stabilește că solicitantul este adult; (iii) procedura nu a avut un rezultat concludent sau a fost abandonată; [AM 38] (dm) numărul de persoane care au solicitat protecție internațională sau au fost incluse într-o astfel de solicitare ca membru al familiei și care au fost identificate ca având nevoie de garanții procedurale speciale, în conformitate cu articolul 24 din Directiva 2013/32/UE, sau solicitanții cu nevoi speciale de primire, în sensul articolului 2 litera (k) din Directiva 2013/33/UE în cursul perioadei de referință; [AM 39] (dn) numărul de persoane care au solicitat protecție internațională sau care au fost incluse într-o astfel de solicitare ca membru al familiei și care au beneficiat de asistență juridică gratuită în temeiul articolul 20 din Directiva 2013/32/UE în timpul perioadei de referință, defalcat după stadiul procedurii în primă instanță sau în a doua instanță; [AM 40] (do) numărul de persoane care au solicitat protecție internațională sau au fost incluse într-o astfel de solicitare ca membru al familiei și care au beneficiat, la finalul perioadei de referință, de condiții materiale de primire în temeiul articolul 17 din Directiva 2013/33/UE, care asigură un standard de viață adecvat pentru solicitanți; [AM 41] (dp) numărul de persoane care au solicitat protecție internațională în calitate de minori neînsoțiți și care au un reprezentant numit în conformitate cu articolul 25 din Directiva 2013/32/UE în timpul perioadei de referință; [AM 42] (dq) numărul de persoane care au solicitat protecție internațională și care au fost recunoscute drept minori neînsoțiți și cărora li s-a acordat acces la sistemul de educație conform articolului 14 din Directiva 2013/33/UE, în cursul perioadei de referință; [AM 43] (dr) numărul de persoane care au solicitat protecție internațională și care au fost recunoscute drept minori neînsoțiți și au fost puși în plasament în temeiul articolului 31 alineatul (3) din Directiva 2011/95/UE, în cursul perioadei de referință, defalcat după motivele pentru plasament; [AM 44] (ds) numărul mediu de minori neînsoțiți în cursul perioadei de referință.”; [AM 45] (b) la alineatul (1), ultimul paragraf se înlocuiește cu următorul text: „Aceste statistici sunt dezagregate pe vârste și în funcție de gen pe sexe, precum și în funcție de cetățenia persoanelor în cauză și de minori neînsoțiți. Ele se referă la perioade de referință de o lună calendaristică și sunt furnizate Comisiei (Eurostat) în termen de două luni de la sfârșitul lunii de referință. Prima lună de referință este ianuarie 2020.”; [AM 46] (ba) la alineatul (2), litera (a) se înlocuiește cu următorul text: „(a) numărul de persoane care fac obiectul unor decizii în primă instanță de respingere a solicitărilor de protecție internațională, adoptate de organisme administrative sau judiciare în cursul perioadei de referință, defalcate după cum urmează: (i) deciziile conform cărora solicitările sunt inadmisibile, defalcate apoi în funcție de motivele inadmisibilității; (ii) deciziile de respingere a solicitărilor ca fiind neîntemeiate; (iii) deciziile de respingere a solicitărilor ca fiind vădit neîntemeiate în cadrul procedurii ordinare, defalcate apoi în funcție de motivele respingerii; (iv) deciziile respingere a solicitărilor ca fiind vădit neîntemeiate în cadrul procedurii accelerate, defalcate apoi în funcție de motivul recurgerii la procedura accelerată și de motivul respingerii; (v) deciziile respingere a solicitărilor pe motiv că solicitantul poate beneficia de protecție în țara sa de origine, în temeiul articolului 8 din Directiva 2011/95/UE;”; [AM 47] (bb) la alineatul (2), litera (b) se înlocuiește cu următorul text: „(b) numărul de persoane care fac obiectul unor decizii luate în primă instanță, adoptate de organe administrative sau judiciare în cursul perioadei de referință, de acordare, revocare, încetare sau refuz al reînnoirii statutului de refugiat, din motive legate de încetare sau excludere sau din alte motive; deciziile luate în caz de încetare sau de excludere sunt defalcate apoi în funcție de motivul specific pe care se bazează încetarea sau excluderea;”; [AM 48] (bc) la alineatul (2), litera (c) se înlocuiește cu următorul text: „(c) numărul de persoane care fac obiectul unor decizii în fond, adoptate de organisme administrative sau judiciare în cursul perioadei de referință, de acordare, revocare, încetare sau refuz al reînnoirii protecției subsidiare, din motive legate de încetare, excludere sau din alte motive; deciziile luate în caz de încetare sau de excludere sunt defalcate suplimentar în funcție de motivul specific pe care se bazează încetarea sau excluderea;”; [AM 49] (bd) la alineatul (2) se adaugă următoarea literă: „(ea) numărul de persoane care fac unor decizii în primă instanță prin care sunt reduse sau retrase condiții materiale de primire, luate de organisme administrative sau judiciare în cursul perioadei de referință, defalcate pe tip de decizie, durata reducerii sau a retragerii și pe motiv.” [AM 50] (c) la alineatul (2), ultimul paragraf se înlocuiește cu următorul text: „Aceste statistici sunt dezagregate pe vârste și în funcție de gen pe sexe, precum și în funcție de cetățenia persoanelor în cauză și de minori neînsoțiți. Ele se referă la perioade de referință de trei luni calendaristice și sunt furnizate Comisiei (Eurostat) în termen de două luni de la sfârșitul perioadei de referință. Prima perioadă de referință este cuprinsă între ianuarie și martie 2020. Aceste statistici sunt dezagregate apoi în funcție de deciziile luate în urma unui interviu individual și de deciziile luate fără un interviu individual. Statisticile referitoare la deciziile luate în urma unui interviu individual sunt defalcate apoi pe numărul de interviuri individuale în care solicitantul a beneficiat de serviciile unui interpret și cele în care solicitantul nu a beneficiat de serviciile unui interpret.”; [AM 51] (d) la alineatul (3), litera (a) se elimină; (da) la alineatul (3), litera (b) se înlocuiește cu următorul text: „(b) numărul de persoane care fac obiectul unor decizii definitive de respingere a solicitărilor de protecție internațională, adoptate de organe administrative sau judiciare în cadrul unei căi de atac în cursul perioadei de referință, defalcate după cum urmează: (i) deciziile conform cărora solicitările sunt inadmisibile, defalcate apoi în funcție de motivele inadmisibilității; (ii) deciziile de respingere a solicitărilor ca fiind neîntemeiate; (iii) deciziile de respingere a solicitărilor ca fiind vădit neîntemeiate în cadrul procedurii ordinare, defalcate apoi în funcție de motivele respingerii; (iv) deciziile respingere a solicitărilor ca fiind vădit neîntemeiate în cadrul procedurii accelerate, defalcate apoi în funcție de motivul recurgerii la procedura accelerată și de motivul respingerii; (v) deciziile prin care solicitările sunt respinse pe motiv că solicitantul poate beneficia de protecție în țara sa de origine, în temeiul articolului 8 din Directiva 2011/95/UE;”; [AM 52] (db) la alineatul (3), litera (c) se înlocuiește cu următorul text: „(c) numărul de persoane care fac obiectul unor decizii definitive, adoptate de organe administrative sau judiciare în cursul perioadei de referință, de acordare, revocare, încetare sau refuz al reînnoirii statutului de refugiat, din motive legate de încetare, excludere sau din alte motive; deciziile luate în caz de încetare sau de excludere sunt defalcate suplimentar în funcție de motivul specific pe care se bazează încetarea sau excluderea;”; [AM 53] (dc) la alineatul (3), litera (d) se înlocuiește cu următorul text: „(d) numărul de persoane care fac obiectul unor decizii definitive, adoptate de organe administrative sau judiciare în cursul perioadei de referință, de acordare, revocare, încetare sau refuz al reînnoirii protecției subsidiare, din motive legate de încetare, excludere sau din alte motive; deciziile luate în caz de încetare sau de excludere sunt defalcate apoi în funcție de motivul specific pe care se bazează încetarea sau excluderea;”; [AM 54] (dd) la alineatul (3) se adaugă următoarea literă: „(ga) numărul de persoane care fac obiectul unor decizii definitive prin care sunt reduse sau retrase condiții materiale de primire, luate de organisme administrative sau judiciare în cursul perioadei de referință, defalcate pe tip de decizie, durata reducerii sau a retragerii, precum și pe motiv.”; [AM 55] (e) la alineatul (3), ultimul paragraf se înlocuiește cu următorul text: „Statisticile de la literele (b), (c), (d), (e), (f) și (g) sunt dezagregate pe vârste și în funcție de gen pe sexe, precum și în funcție de cetățenia persoanelor în cauză și de minori neînsoțiți. Mai mult, în ceea ce privește litera (g), statisticile sunt dezagregate pe țara de reședință și pe tipul de decizie de azil. Ele se referă la perioade de referință de un an calendaristic și sunt furnizate Comisiei (Eurostat) în termen de trei luni de la sfârșitul anului de referință. Primul an de referință este 2020.”; [AM 56] (ea) se introduce următorul alineat: „3a. Statele membre furnizează Comisiei (Eurostat) statistici privind durata căilor de atac, în zile calendaristice, începând cu data introducerii căii de atac până în momentul în care există o hotărâre pronunțată în primă instanță cu privire la calea de atac.”; [AM 57] (f) la alineatul (4), litera (d) se înlocuiește cu următorul text: „(d) numărul de transferuri determinate de deciziile menționate la literele (c) și (h);” (g) la alineatul (4) se adaugă următoarele litere: „(f) numărul cererilor de reexaminare a cererilor de reprimire și de preluare a unui solicitant de azil; (g) dispozițiile pe care se întemeiază cererile menționate la litera (f); (h) deciziile adoptate ca răspuns la cererile menționate la litera (f);”; (h) la alineatul (4), ultimul paragraf se înlocuiește cu următorul text: „ Aceste statistici sunt dezagregate pe vârste și în funcție de gen, precum și în funcție de cetățenia persoanelor în cauză și de minori neînsoțiți. Aceste statistici se referă la perioade de referință de o lună calendaristică un an calendaristic și sunt furnizate Comisiei (Eurostat) în termen de trei luni de la sfârșitul anului de referință. Prima perioadă Primul an de referință este ianuarie 2020.”; [AM 58] (ha) Se adaugă următorul alineat: „4a. Statisticile menționate la alineatele (1)-(4) sunt defalcate în funcție de luna în care se depune solicitarea.”; [AM 59]